
ГОДИШЕН ПЛАН ЗА КОМУНИКАЦИЈА ЗА 2026 ГОДИНА
НА СОВЕТОТ ЗА СОРАБОТКА МЕЃУ ВЛАДАТА И ГРАЃАНСКОТО ОПШТЕСТВО (АКЦИСКИ ПЛАН)








Скопје, јули 2026 година	
Врз основа на дел 7.2. од Комуникациската стратегија на Совет за соработка меѓу Владата и граѓанското општество бр.34-20/1 од 16.06.2026 година, Советот за соработка меѓу Владата и граѓанското општество, на седницата одржана на ________.2026 година, донесе


ГОДИШЕН ПЛАН ЗА КОМУНИКАЦИЈА ЗА 2026 ГОДИНА
НА СОВЕТОТ ЗА СОРАБОТКА МЕЃУ ВЛАДАТА И ГРАЃАНСКОТО ОПШТЕСТВО (АКЦИСКИ ПЛАН)

ДЕЛ I 
1. Цел и статус на документот
Овој Годишен план за комуникација 2026 (во натамошниот текст: Планот) ја операционализира Комуникациската стратегија на Советот за соработка меѓу Владата и граѓанското општество за периодот 2026–2028 преку конкретни активности, целни публики, канали, временска рамка, одговорности и очекувани резултати. Планот ги консолидира работните верзии изготвени од трите работни групи на работилницата одржана на 15–16 јуни 2026 година, при што секоја работна група работеше по една специфична цел.
Планот е усогласен со трите специфични цели од усвоената Комуникациска стратегија и со Стратегискиот план за комуникација (Анекс 1 кон Стратегијата), кој ги поврзува специфичните цели со приоритетните целни групи, каналите, динамиката, одговорностите и показателите. Согласно Стратегијата, Годишниот план за комуникација се изготвува заеднички од страна на членовите на Советот и Секретаријатот и се усвојува од страна на Советот, а напредокот се разгледува квартално и се сумира во Годишниот извештај за комуникации и Годишниот извештај на Советот.

2. Стратегиска рамка
Општа цел: Да се унапреди институционалниот и инклузивен дијалог помеѓу Владата и граѓанското општество за прашања релевантни за развојот на граѓанското општество во Република Северна Македонија.
Специфични цели:
СЦ1. Да се зајакне учеството на граѓанските организации и другите засегнати страни во процесите на консултации, следење, давање препораки за спроведувањето на Стратегијата и другите јавни политики кои влијаат на ГО.
СЦ2. Подобрување на видливоста и јавното препознавање на улогата, надлежностите и активностите на Советот, меѓу граѓанското општество, институциите, медиумите и пошироката јавност.
СЦ3. Зајакнување на систематската комуникација на членовите на Советот со институциите или организациите што ги претставуваат за конструктивно, доследно и ефективно учество во работата на Советот.

3. Акциски план по специфични цели
	Специфична цел 1: Да се зајакне учеството на граѓанските организации и другите засегнати страни во процесите на консултации, следење, давање препораки за спроведувањето на Стратегијата и другите јавни политики кои влијаат на ГО.

	Активност / Комуникациска акција
	Целна публика
	Алатки и канали
	Временска рамка / Квартал
	Одговорност
	Очекуван резултат / показател

	Изработка на програмски документ за следење на активностите на ГО и институциите, со редовни потсетници
	Граѓански организации; претставници на институции
	Е-пошта; социјални медиуми (за повикување на организациите); неформални канали. Ексел документ за споделување.
Потсетници до ГО (учество во работни групи, проблеми, доставени коментари на закони, прифатеност на коментари).
Потсетници до институциите (нови работни групи, тек на постоечките, вклученост на ГО).
	септември – декември 2026 (К3–К4)
	Сите членови на Советот
	Најмалку 50 организации доставиле информации.
Институциите доставиле информации за работните групи.
Воспоставена појдовна (baseline) статистика за вклученоста на ГО и за бројот на министерства што вклучиле ГО во работни групи.

	Следење на предлозите на ГО за Годишната програма за работа на Владата
	Граѓански организации; Влада
	Писмена комуникација со ресорните министерства
 
	К4 2026 и К1 2027 (во зависност од пристигнатите одговори)
	Членови на Советот; Секретаријат
	Сублимиран пресек и препораки до институциите/ Владата 

	Евалуација на прашалникот за Овозможувачка средина на ГО
	Граѓански организации
	Анализа на пристигнати одговори 
	К4 2026 
	Секретаријат; РГ за комуникации
	Препораки за подобрување на вклучувањето на ГО во политиките






	Специфична цел 2: Подобрување на видливоста и јавното препознавање на улогата, надлежностите и активностите на Советот, меѓу граѓанското општество, институциите, медиумите и пошироката јавност.

	Активност / Комуникациска акција
	Целна публика
	Алатки и канали
	Временска рамка / Квартал
	Одговорност
	Очекуван резултат / показател

	Редовно ажурирање на веб-страницата
	Јавност; ГО; институции
	Веб-страница
	Континуирано
	Секретаријат (во соработка со Претседателот и членовите на Советот)
	Сите тековни информации и материјали достапни на веб-страницата

	Соопштение за јавност по секоја седница
	Медиуми; ГО; јавност
	Пишани и електронски медиуми; листа на новинари/медиуми
	По секоја седница
	Секретаријат
	4 соопштенија за јавност

	Креирање LinkedIn профил на Советот
	Јавност; ГО; институции; медиуми
	LinkedIn
	К3 2026
	Секретаријат во соработка со Претседателот и членовите на Советот
	Креиран Linkedin профил на Советот

	Редовно споделување информации на LinkedIn профилот
	Јавност; ГО; медиуми
	LinkedIn (социјален медиум)
	Континуирано
	Секретаријат
	Објавена содржина барем еднаш месечно

	Реализација на преостанатите 5 регионални средби со ГО по плански региони (проследени со информации до локалните медиуми, објава на LinkedIn и на веб-страницата на Совет)
	ГО и единиците на локалната самоуправа; локална јавност
	Регионални средби; локални медиуми; LinkedIn; веб-страница
	К3–К4 2026
	Секретаријат (во соработка со членовите на Советот)
	5 регионални средби; опфат до 100 локални ГО; проследени со информација до јавноста

	Подготовка и дистрибуција на квартален билтен (почнувајќи од периодот јули–септември 2026)
	ГО; институции; медиуми; јавност
	Билтен; е-пошта; веб-страница
	октомври 2026 (К4)
	Секретаријат
	1 билтен до крајот на годината

	Иницијален брифинг за медиуми за претставување на работата на Советот
	ГО; институции; медиуми
	Медиумски брифинг
	Септември – октомври 2026 (К3–К4)
	Секретаријат (во соработка со Претседателот)
	Одржан брифинг; најмалку 5 новинари/медиуми информирани за мандатот и работата на Советот

	Споделување со јавноста на одредени препораки, реакции и укажувања на Советот
	Медиуми; општа јавност
	Соопштенија; медиуми; социјални медиуми
	Тековно / по потреба
	Секретаријат (во соработка со Претседателот)
	Број на објавени препораки/реакции (по потреба, за сите ситуации каде што е целисходно)

	Печатење на промотивен материјал за Советот (барем 1)
	Општа јавност; ГО
	Печатен промотивен материјал
	К3 2026
	Секретаријат
	1 брошура на македонски и албански јазик

	Состаноци со релевантни институции (Премиер, Собрание, Министерство за финансии)
	Институции
	Брифинг-состаноци
	К4 2026
	Претседател; Секретаријат
	Реализирана најмалку 1 средба за информирање



	Специфична цел 3: Зајакнување на систематската комуникација на членовите на Советот со институциите или организациите што ги претставуваат за конструктивно, доследно и ефективно учество во работата на Советот.

	Активност / Комуникациска акција
	Целна публика
	Алатки и канали
	Временска рамка / Квартал
	Одговорност
	Очекуван резултат / показател

	Подготовка и усвојување на насоки и стандардизиран образец за известување и консултации со целните групи
	Членови на Советот (од редот на ГО и институциите)
	Насоки за комуникација; обрасци за извештаи; е-пошта; заедничка платформа
	К3 2026
	Постојана работна група за комуникации; Секретаријат
	Усвоен пакет комуникациски алатки; 100% од членовите информирани

	Организирање седница на Советот за усвојување на комуникациските обврски
	Членови на Советот
	Седница на Советот
	К3 2026
	Постојана работна група за комуникации; Секретаријат
	Комуникациските обврски усвоени со мнозинство на гласови

	Квартални консултативни состаноци со целните групи
	ГО; мрежи; институции
	Онлајн состаноци; физички средби
	К3–К4 2026
	Членови на Советот од редот на ГО
	Секој член од ГО одржал најмалку 1 консултација до декември 2026

	Воспоставување заедничка дигитална платформа
	Членови на Советот
	SharePoint / Google Workspace
	К4 2026 – К1 2027
	Секретаријат
	Функционална платформа

	Организирање тематски координативни средби
	Членови на Советот
	Хибридни состаноци
	К4 2026
	Претседател; Постојана работна група за комуникации
	Подобрена координација меѓу членовите

	Развивање база на контакти (ГО по области; медиуми; институции/надлежни лица; Мрежа на административни службеници за соработка со ГО)
	Членови на Советот; Секретаријат
	Контакт-база
	К4 2026
	Секретаријат
	Креирана и редовно ажурирана база

	Годишна анкета за оценување (евалуација)
	ГО и институции
	Онлајн прашалник
	К1 2027
	Секретаријат (во соработка со РГ за комуникации)
	Изготвен извештај



4. Следење, известување и усвојување
Постојаната работна група за комуникации го разгледува напредокот на квартална основа, а Советот се известува преку Годишниот извештај за работата на Советот, во кој се вградува и Годишниот извештај за комуникации. Деталните показатели и временски рокови дополнително се прецизираат во рамки на спроведувањето. Планот се усвојува од страна на Советот.

